Groot-Brakrivier (dorp) - Wikipedia
Groot-Brakrivier se ligging in Wes-Kaap
22,06 km2 (8,52 vk. myl)
481/km2 (1 250/vk. m.)
Groot-Brakrivier is 'n dorp tussen George en Mosselbaai in die Wes-Kaap, Suid-Afrika. Die dorp is by die N2 nasionale pad langs die rivier met dieselfde naam.
Die dorp Groot-Brakrivier het ontstaan toe Charles Searle die kontrak gekry het in 1859 om die eerste tolhek te bedryf wat gebou is om die brug oor die rivier te finansier. Hy het met sy familie na 'n plaas daarnaby getrek en ook 'n winkel geopen. Later het hy en sy familie 'n watermeul, 'n wolwassery, skoen- en stewelfabriek, 'n leerlooiery en 'n houtverwerkingsaanleg opgerig en bestuur. Die skoeisel- en houtverwerkingsaanleg doen nog steeds sake.
Die voertuigregistrasienommers vir Groot-Brak is CBS, dieselfde as vir Mosselbaai.
Die Groot-Brakrivier[wysig | wysig bron]
Die rivier ontspring in die Outeniekwaberge en vloei slegs 20 km na die Indiese Oseaan. Die naam is afgelei van die feit dat die laaste gedeelte van die rivier getygebonde is en die water dus sout is.